Bosna i Hercegovina
Federacija Bosne i Hercegovine
Tuzlanski kanton
GRAD TUZLA
Služba civilne zaštite
Broj: 11-04-590-2/26     
Tuzla, 4.9.2026. godine


[bookmark: _Hlk66276817]Na osnovu člna 5. Pravilnika o uslovima i postupku raspodjele finansijskih sredstava iz Budžeta Grada Tuzle sa pozicije „Transfer neprofitnim organizacijama – DVD-a na području grada Tuzla“ broj: 02/11-A-13493-2026 od 1.9.2026. godine i  Programa utroška sredstava iz Budžeta  Grada Tuzle za 2026. godinu sa pozicije „Transfer neprofitnim organizacijama – DVD-a na području grada Tuzla“ broj: 11-04-590-1/26 od 4.9.2026. godine, Služba civilne zaštite Grada Tuzle, dana 4.9.2026. godine, objavljuje:

JAVNI POZIV
za dodjelu sredstava iz Budžeta Grada Tuzle sa pozicije „Transfer neprofitnim organizacijama – DVD-a na području grada Tuzle“ za 2026. godinu

I- Predmet javnog poziva
Predmet Javnog poziva je dodjela finansijskih sredstava iz Budžeta Grada Tuzle za 2026. godinu na poziciji broj 1201/614311/35 „Transfer neprofitnim organizacijama – DVD-a na području grada Tuzla“ u iznosu 40.000,00 KM, u cilju pružanja pomoći dobrovoljnim vatrogasnim društvima osnovanim na području grada Tuzle, za finansiranje poslova iz njihove nadležnosti od značaja za zaštitu od požara i vatrogastvo. 

II- Namjena sredstava
[bookmark: _Hlk69387671]Sredstva sa pozicije „Transfer neprofitnim organizacijama – DVD-a na području grada Tuzla“ dodjeljuju se dobrovoljnim vatrogasnim društvima za finansiranje administrativnih i režijskih troškova, troškova za realizaciju programskih aktivnosti koje su vezane za redovnu djelatnost dobrovoljnog vatrogasnog društva i drugih troškova nastalih u toku tekuće godine.

Pod administrativnim troškovima podrazumijevaju se: trošak zakupa poslovne prostorije ili objekta, trošak osiguranja poslovne prostorije ili objekta, trošak osiguranja članova dobrovoljnog vatrogasnog društva i slično.

Pod režijskim troškovima podrazumijevaju se: troškovi na ime ispostavljenih računa za utrošenu električnu energiju, vodu, grijanje, smeće, internet, kablovsku televiziju i slično.
Pod troškovima realizacije programskih aktivnosti podrazumijevaju se: troškovi nabavke sitne opreme i materijala za realizaciju aktivnosti, troškovi obroka (hrana i piće), troškovi štampanja materijala promotivnog ili edukativnog sadržaja i slično.

Pod ostalim troškovima podrazumijevaju se: tekuće održavanje objekta, troškovi registracije vozila, troškovi goriva, troškovi nabavke sitne opreme i materijala za obavljanje redovne djelatnosti, troškovi nabavke usluga izrade završnih ili drugih izvještaja vezanih za obavljanje redovne djelatnosti, troškovi sistematskog pregleda dobrovoljnih vatrogasaca i slično.

Maksimalni iznos sredstava za dodjelu po jednoj aplikaciji je 20.000,00 KM. 



II- Uslovi za dodjelu sredstava
Pravo učešća po ovom Javnom pozivu imaju dobrovoljna vatrogasna društva koja dostave prijave po Javnom pozivu (u daljem tekstu: aplikanti) i koja ispunjavaju opće i posebne uslove.

Opći uslovi: 
a) da su osnovani i registrovani u skladu sa važećim zakonskim propisima u Bosni i Hercegovini,
b) da imaju registrovano sjedište na području grada Tuzle,
c) da svoje aktivnosti realizuju na području grada Tuzle.

Posebni uslovi: 
a) da imaju formiranu dobrovoljnu vatrogasnu jedinicu, 
b) da imaju tehničku opremu i sredstva za rad, uključujući zajedničku i ličnu zaštitnu opremu za rad dobrovoljne vatrogasne jedinice,
c) da su uredno opravdali ranije dodijeljena budžetska sredstva, osim ako je riječ o prvoj prijavi 

III- Način prijavljivanja
Prijava na javni poziv podnosi se na propisanom Prijavnom obrascu koji je objavljen u prilogu ovog Javnog poziva i može se preuzeti na službenoj internet stranici Grada Tuzle (grad.tuzla.ba). 

Uz popunjen Prijavni obrazac, aplikant je obavezan dostaviti sljedeću dokumentaciju:

· Finansijski plan troškova koji su neophodni za rad u 2026. godini a koja se traže od Grada Tuzle, na Obrascu Pregled budžeta, popunjenom i potpisanom od strane odgovorne osobe aplikanta i ovjerenom pečatom aplikanta (original) (Obrazac Pregled budžeta je objavljen u prilogu ovog Javnog poziva i može se preuzeti na službenoj internet stranici Grada Tuzle;
· Rješenje o upisu u registar udruženja kod nadležnog organa (fotokopija osnovnog rješenja o upisu i rješenja o upisu promjena ukoliko je takvih promjena bilo);
· Izvod iz registra udruženja koji nije stariji od šest (6) mjeseci od dana objave javnog poziva (original ili ovjerena fotokopija);
· Identifikacioni broj (fotokopija uvjerenja o registraciji kod nadležnog poreskog organa);
· Potvrda banke o transakcijskom računu aplikanta (fotokopija);
· Ovjerenu izjavu, pod punom krivičnom i materijalnom odgovornošću, kojom se potvrđuje da dobrovoljno vatrogasno društvo ima tehničku opremu i sredstva za rad, uključujući zajedničku i ličnu zaštitnu opremu za rad vatrogasne jedinice (original);
· Dokument kojim se potvrđuje da dobrovoljno vatrogasno društvo ima formiranu vatrogasnu jedinicu (odluka o osnivanju vatrogasne jedinice i slično) (fotokopija)

IV- Provjera aplikacija (prijava)
Postupak po Javnom pozivu provodi tročlana Komisija za ocjenjivanje i odabir aplikacija (u daljem tekstu: Komisija) koju rješenjem imenuje Pomoćnik gradonačelnika za Službu civilne zaštite, iz reda uposlenika Službe. 
Komisija utvrđuje blagovremenost i potpunost aplikacije te ispunjavanje općih i posebnih uslova iz tačke II ovog Javnog poziva, i ocjenjuje istu u skladu sa Programom utroška sredstava iz Budžeta Grada Tuzle za 2026. godinu sa pozicije „Transfer neprofitnim organizacijama – DVD-a na području grada Tuzla“.
Po okončanju postupka ocjenjivanja Komisija dostavlja Pomoćniku gradonačelnika za Službu civilne zaštite Zapisnik o radu i Listu o odabiru aplikacija sa brojem bodova i predloženim iznosom finansijskih sredstava za dodjelu. Lista o odabiru aplikacija, koja treba sadržavati i aplikante koji nisu ispunili uslove javnog poziva sa naznakom koji uslov nije ispunjen, bit će objavljena na službenoj internet stranici Grada Tuzle (grad.tuzla.ba).
Nezadovoljni aplikanti mogu podnijeti prigovor u roku od sedam (7) dana od dana objave Liste o odabiru aplikacija na službenoj intenet stranici Grada Tuzle. Prigovor se podnosi u pismenoj formi, uz jasno obrazloženje o razlozima podnošenja. Podnesene prigovore razmatra i o istim odlučuje Drugostepena komisija koju imenuje Pomoćnik gradonačelnika za Službu civilne zaštite, iz reda uposlenika Gradske uprave Tuzle. O podnesenom prigovoru Drugostepena komisija odlučuje u formi obavještenja koje se dostavlja podnosiocu prigovora. Po okončanju postupka po prigovorima, Drugostepena komisija sačinjava Konačnu listu o odabiru aplikacija sa predloženim iznosom finansijskih sredstava za dodjelu i Zapisnik o radu Drugostepene komisije. Konačna lista o odabiru aplikacija objavljuje se na službenoj internet stranici Grada Tuzle. 
[bookmark: _GoBack]Na osnovu Konačne liste o odabiru aplikacija, Pomoćnik gradonačelnika za Službu civilne zaštite donosi Program raspodjele sredstava sa namjenske budžetske pozicije “Transfer neprofitnim organizacijama – DVD-a na području grada Tuzla”. Nakon donošenja Programa raspodjele, Pomoćnik gradonačelnika za Službu civilne zaštite sa odabranim aplikantima zaključuje ugovore o dodjeli sredstava, u kojima će biti definisana međusobna prava i obaveze u pogledu načina njihovog korištenja.

VI Trajanje javnog poziva i podnošenje aplikacija (prijava)
Javni poziv je otvoren 15 dana od dana objave, tako da je zadnji rok za predaju prijave 19.9.2026. godine.
Prijave na ovaj Javni poziv sa pratećom dokumentacijom dostavljaju se u zatvorenoj koverti putem Centra za pružanje usluga građanima (Pisarnice Grada Tuzle) u zgradi Gradske uprave ili u prostorijama Službe civilne zaštite (Pisarnice Službe civilne zaštite) ili preporučeno poštom na adresu:
GRAD TUZLA
Služba civilne zaštite
Ul. Aleja Alije Izetbegovića broj 4, 75000 Tuzla
sa naznakom:
„Javni poziv za dodjelu sredstava iz Budžeta Grada Tuzle sa pozicije „Transfer neprofitnim organizacijama – DVD-a na području grada Tuzle za 2026. godinu
- ne otvarati –

Neblagovremene i nepotpune prijave neće se uzeti u razmatranje, kao ni prijave aplikanata koji nisu izvršili svoje obaveze u vezi sa ranije doznačenim finansijskim sredstvima iz Budžeta Grada Tuzle i u kojima namjena sredstava nije definisana u skladu sa tačkom II ovog Javnog poziva.

Sve dodatne informacije o načinu i postupku učešća u ovom Javnom pozivu, mogu se dobiti u Službi civilne zaštite putem telefona: 035/307-540.









